# Katharine McPhee

Katharine Hope McPhee-Foster (Los Angeles, 1984ko martxoaren 25a) musikagile, abeslari, aktore eta modelo estatubatuarra da. American Idol lehiaketaren bosgarren ekitaldiko txapeldunordea izan zen, ondoren Smash musika telesailean aritu zen eta azkenik Scorpion telesailean Paige Dineen-en rola bete zuen.

## Biografia
### Gaztaroa

Katharine Hope McPhee 1984ko martxoan jaio zen Lor Angelesen. 12 urte zituela Sherman Oaks herrira aldatu zen familia. Patricia Burch McPhee ama kabaret bateko abeslaria izan zen eta Daniel McPhee aita telebistako ekoizlea, beraz txikitatik hezitu zuten abeslari eta aktore izateko. McPheek arbaso irlandarrak, eskoziarrak eta alemaniarrak ditu.

### American Idol eta aurreneko diskoak

2002an Notre Dame High Schoolen graduatu zen eta hainbat casting eta audizio zorte handirik gabe pasa ondoren 2005ean American Idol lehiaketara aurkeztu zen San Franciscon. Lehiaketa bikaina egin zuen, finalera iritsi baitzen, baina Taylor Hicksek garaitu zuen. 2007an bere izena daraman diskoa atera zuen eta "Over it" singlea Billboard Hot 100 zerrendan 29. postura iritsi zen.
2008an RCA Records diskoetxearekin sinatu zuen kontratua. 2010ko urtarrileko 5ean bigarren diskoa kaleratu zuen, Unbroken eta urte beraren amaieran Gabonetako abestien disko berria atera zuen, Christmas Is the Time to Say I Love You.

### Aktore lanak

Aurrez aktore lan batzuk egin zituen, Uggly Betty eta CSI: NY telesailetako atal banatan aritu zen adibidez, baina aurreneko lan garrantzitsua Smash telesailean izan zuen, Marilyn Monroerengan inspiraturiko Broadwayko musikal batean elkartzen diren gazte batzuengan oinarritzen da istorioa. Karen Cartwright-en rolean bi denboraldi bete zituen. 2014an Scorpion telesailean protagonista izatea lortu zuen eta Paige Dineen paperean lau denboraldi egin zituen.
Aldi berean Broadwayko “Waitress” musikalean hartzen du parte, honetan ere protagonista papera betetzen du Jennaren rolean.

## Bizitza pertsonala

Nick Cokasekin ezkondu zen 2008ko otsailaren 2an eta 2014an dibortzioa eskatu ondoren 2016an banandu ziren. Tarteko bi urte horietan Scorpion telesaileko Elyes Gabel aktorearekin ibili zen. 2019an David Foster musikari kanadarrarekin ezkondu zen Londresen.

## Diskografia

* Katharine McPhee (2007)
* Unbroken (2010)
* Christmas Is the Time to Say I Love You (2010)
* Hysteria (2015)
* I Fall in Love Too Easily (2017)

## Aktore lanak
### Filmeak

| Urtea | Filma | Pertsonaia | Oharrak |
| 2007 | Crazy | Paramount neska | Kameoa |
| 2008 | The House Bunny | Harmony | |
| 2011 | You May Not Kiss the Bride | Masha | |
| 2011 | Shark Night 3D | Beth | |
| 2012 | Peace, Love & Misunderstanding | Sara | Kameoa |
| 2018 | Bayou Caviar | Shelly | |

### Telebista

| Urtea | Filma | Pertsonaia | Oharrak |
| 2006 | American Idol | Lehiakidea | Txapeldun ordea |
| 2007 | lonelygirl15 | Lagun berria | atal bakarra |
| 2007 | Ugly Betty | Bere burua | atal bakarra |
| 2009 | CSI: NY | Odessa Shaw / Dana Melton | atal bakarra |
| 2010 | Community | Amber | atal bakarra |
| 2011 | The Voice | Bere burua (gonbidatua) | atal bakarra |
| 2012 | Family Guy | Maggie ama (ahotsa) | atal bakarra |
| 2012–2013 | Smash | Karen Cartwright | 32 atal |
| 2014 | It Could Be Worse | Lucy | atal bakarra |
| 2014 | In My Dreams | Natalie Russo | Telefilmea |
| 2014–2018 | Scorpion | Paige Dineen | Protagonista |
| 2016 | Lip Sync Battle | Bere burua | atal bakarra |
| 2017 | The Lost Wife of Robert Durst | Kathie Durst | Lifetime TV |

### Antzerkia

| Urtea | Antzezlana | Pertsonaia | Oharrak |
| 2005 | Annie Get Your Gun | Annie Oakley | Cabrillo Music Theatre | |
| 2018 | Waitress | Jenna Hunterson | Brooks Atkinson Theatre | Broadway |
| 2019 | Waitress | Jenna Hunterson | Adelphi Theatre | West End |
| 2019–2020 | Waitress | Jenna Hunterson | Brooks Atkinson Theatre | Broadway |

## Erreferentziak

* ↑ «Save Ellis Island: Katharine McPhee» web.archive.org 2007-08-30 (Noiz kontsultatua: 2020-11-28).
* ↑ (Gaztelaniaz) «Katharine McPhee» Discogs (Noiz kontsultatua: 2020-11-28).
* ↑ «Album sales: Carrie Underwood plays on; Katharine McPhee debuts» USATODAY.COM (Noiz kontsultatua: 2020-11-28).
* ↑ «Idol album sales: Fantasia, David Archuleta and more» USATODAY.COM (Noiz kontsultatua: 2020-11-28).
* ↑ Stanzler, Wendey. (2007-02-01). I'm Coming Out. Silent H Productions, Reveille Productions, Ventanarosa Productions (Noiz kontsultatua: 2020-11-28).
* ↑ (Ingelesez) «FIRST LOOK: Katharine McPhee on CSI: NY» PEOPLE.com (Noiz kontsultatua: 2020-11-28).
* ↑ (Ingelesez) Andreeva, Nellie; Andreeva, Nellie. (2011-02-14). «Katharine McPhee Joins NBC Pilot 'Smash'» Deadline (Noiz kontsultatua: 2020-11-28).
* ↑ «'Smash's' Katharine McPhee to Star in CBS Genius Drama (Exclusive) | Hollywood Reporter» www.hollywoodreporter.com (Noiz kontsultatua: 2020-11-28).
* ↑ (Ingelesez) Desk, BWW News. «Katharine McPhee Will Star In The West End's WAITRESS!» BroadwayWorld.com (Noiz kontsultatua: 2020-11-28).
* ↑ (Ingelesez) «Katharine McPhee Marries Producer Boyfriend» PEOPLE.com (Noiz kontsultatua: 2020-11-28).
* ↑ «Katharine McPhee and Nick Cokas Are Officially Divorced: All the Details» E! Online Wed Feb 10 23:30:06 GMT+0 2016 (Noiz kontsultatua: 2020-11-28).
* ↑ (Ingelesez) «Katharine McPhee and Elyes Gabel Split» Us Weekly 2016-07-25 (Noiz kontsultatua: 2020-11-28).
* ↑ «Katharine McPhee and David Foster Are Married» E! Online Fri Jun 28 17:55:00 GMT+0 2019 (Noiz kontsultatua: 2020-11-28).

## Kanpo estekak

* (Ingelesez) Katharine MacPheeren webgune ofiziala.
* (Ingelesez) Aktorearen IMDBko fitxa irakurgai
* Datuak: Q229282
* Multimedia: Katharine McPhee / Q229282